సంగం లాల్ గుప్తా

సంగం లాల్ గుప్తా (జననం 1 ఏప్రిల్ 1971) భారతదేశానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికలలో ప్రతాప్‌గఢ్ లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
రాజకీయ జీవితం
సంగం లాల్ గుప్తా అప్నా దళ్ పార్టీ ద్వారా రాజకీయాల్లోకి వచ్చి 2017 ఉత్తర ప్రదేశ్ శాసనసభ ఎన్నికలలో ప్రతాప్‌గఢ్ నియోజకవర్గం నుండి అప్నా దళ్ పార్టీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి నాగేంద్ర సింగ్‌పై 34,554 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత భారతీయ జనతా పార్టీలో చేరి 2019లో జరిగిన లోక్‌సభ ఎన్నికలలో ప్రతాప్‌గఢ్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి అశోక్ కుమార్ త్రిపాఠిపై 1,17,752 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. 

సంగం లాల్ గుప్తా 2024లో జరిగిన లోక్‌సభ ఎన్నికలలో ప్రతాప్‌గఢ్ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి ఎస్.పి. సింగ్ పటేల్ చేతిలో 66,206 ఓట్ల తేడాతో ఓడిపోయాడు.

మూలాలు 	

వర్గం:1971 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:17వ లోక్‌సభ సభ్యులు